Family Four

Family Four var en svensk popgruppe med suksess i 1960-årene og 1970-årene. Den vant Melodifestivalen i 1971 og 1972 og medvirket i «komihumormusikalen» Kofferten fra 1973.

Gruppen ble dannet i 1964 i Göteborg, av familien Öst: Berndt Öst (1930–2017), Siw Öst (1941–1992), Inger Öst (født 1949) og Stig Öst (1940–1966). Gruppen fikk nye medlemmer med jevne mellomrom etter det, blant annet etter at Stig Öst døde i en trafikkulykke i 1966. Sammensetningen som ble dannet av Berndt Öst, Agnetha Munther (også skrevet Agneta Munther), Marie Bergman og Pierre Isacsson, i 1969, fikk størst kommersiell fremgang.

Family Four vant Melodifestivalen i 1971 med «Vita vidder» og i 1972 med «Härliga sommardag».SVT Melodifestivalen. Melodifestivalen 1971. Besøkt 5. februar 2017. SVT Melodifestivalen. Melodifestivalen 1971. Besøkt 5. februar 2017.  I Eurovision Song Contest kom de på sjetteplass i 1971 og på trettendeplass i 1972.eurovision.tv. History - Sweden. Besøkt 5. februar 2017. 

 Diskografi (utvalg) 
 1965: En Tulle Med Øyne Blå (singel)
 1971: 1971
 1971: Family Four's jul
 1972: Picknick
 1973: Family Four på Berns (konsertalbum)
 2000: Family Four: Guldkorn (samlealbum)

 Referanser 

 Eksterne lenker 



Kategori:Svenske musikkgrupper
Kategori:Deltakere i Melodifestivalen
Kategori:Eurovision Song Contest-deltakere for Sverige
Kategori:Deltakere i Eurovision Song Contest 1971
Kategori:Deltakere i Eurovision Song Contest 1972